మిలేనా సాల్విని

మిలేనా సాల్విని (ఆంగ్లం: Milena Salvini; 1933 ఏప్రిల్ 23 - 2022 జనవరి 25) ఇటాలియన్ గా జన్మించిన ఫ్రెంచ్ నృత్య కళాకారిణి, భారతీయ శాస్త్రీయ నృత్య ఉపాధ్యాయురాలు. కథాకళికి చేసిన సేవలకు ప్రసిద్ధి చెందిన ఆమెకు 2019 లో భారతదేశపు నాల్గవ అత్యున్నత పౌర పురస్కారం పద్మశ్రీ లభించింది.

 కెరీర్ 
మిలేనా సాల్విని 1933లో ఇటలీలోని మిలన్ లో జన్మించింది. ఆమె నాలుగు సంవత్సరాల వయసులో ఉన్నప్పుడు తన తండ్రి మరణించాడు. ఆమె తల్లి తనను ఫ్రాన్స్ కు తీసుకువచ్చింది, అక్కడ ఆమె సంగీతం నేర్చుకోవడం ప్రారంభించింది. ఆమె ఆధునిక నృత్యాన్ని కూడా అభ్యసించింది, 1963లో సారా పార్డో (Sara Pardo) రూపొందించిన సెన్సేమయ బ్యాలెట్స్ కాంటెంపరెయిన్స్ డి కరిన్ వేహ్నర్ తో కలిసి ప్రదర్శన ఇచ్చింది.

1962లో సాల్విని కేరళ కళామండలంలో కథాకళి శిక్షణ కోసం రెండేళ్ల స్కాలర్షిప్ పొందింది. ఫ్రాన్స్ కు తిరిగి వెళ్ళిన తరువాత, ఆమె యునెస్కో ఆధ్వర్యంలో కళామండలంలోని కథాకళి బృందం ద్వారా ఒక పర్యటనను ఏర్పాటు చేసింది.

సాల్విని, ఫిలిప్పుజ్జీ (Filipuzzi)లు 1975లో ఫ్రాన్స్ లోని పారిస్ లో శాస్త్రీయ నృత్యం శిక్షణకై మండపా కేంద్రాన్ని ప్రారంభించారు. 1980లో, యునెస్కో నిధులతో ఐరోపాలో పర్యటనకు కళామండలం కుటియాట్టం బృందాన్ని ఆమె ఏర్పాటు చేసింది. 1999లో, ఆమె నిర్వహించిన మరో కుటియట్టం పర్యటన ఫలితంగా యునెస్కో కొత్తగా స్థాపించిన ఇంటాంజిబుల్ కల్చరల్ హెరిటేజ్ ఆఫ్ హ్యుమానిటీ కార్యక్రమానికి దరఖాస్తును ప్రోత్సహించింది. కుటియాట్టం మే 2001లో ఈ జాబితాలో చేర్చబడింది.
 వ్యక్తిగత జీవితం 
ఆమె 1974లో ఆర్కిటెక్ట్ అయిన రోజర్ ఫిలిపుజ్జీని వివాహం చేసుకుంది. వారి కుమార్తె ఇసాబెల్ అన్నా కూడా కథక్ నర్తకి.

 మరణం 
మిలేనా సాల్విని 2022 జనవరి 25న 88 సంవత్సరాల వయసులో పారిస్ లో మరణించింది.

 ఇవి కూడా చూడండి 

 కళామండలం దేవకి

 మూలాలు 

వర్గం:2022 మరణాలు
వర్గం:1933 జననాలు